O **Abeille des Aydes Blois Basket 41**, habitualmente coñecido como **ADA Blois**, é un equipo de baloncesto profesional francés con sede na cidade de Blois (Centro-Val de Loira). Fundado en 1907, desde 2022 compite por vez primeira na LNB Pro A, a máxima categoría do baloncesto galo. Disputa os seus partidos como local no Jeu de Paume, un pavillón con capacidade para 2 525 espectadores.

Historia
--------

Fundado en 1907 co nome de Abeille des Aydes, no seus comezos o club adicábase principalmente á práctica da ximnasia e o tiro. Entre 1986 e 1995, o ADA Basket, adestrado por Jean-Raoul Baudry, pasou da Rexional 2 á Nacional 2 con catro accesos consecutivos de 1987 a 1991. Porén, ao final da temporada 1994-1995, o club declarouse en bancarrota e descendeu de volta á Rexional 1. Non sería até o ano 2001 cando o equipo consegue regresar á Nacional 2. Na tempada 2004−05 o club consegue o ascenso á Nacional 1, terceira categoría do baloncesto francés. Ao final desta temporada, o equipo descende de novo a Nacional 2, mais consegue regresar en tan só unha tempada. 

Na terceira categoría consegue chegar en varias ocasión á final dos playoffs: 2012, 2013 e 2015, nas tres ocasións sen éxito. Porén, o 29 de marzo de 2016, despois de vencer na casa ao Stade Rochelais por 75−50, o club consegue por fin o ascenso á LNB Pro B, segunda categoría gala. Na temporada 2017−18, o Blois sorprende ao rematar a temporada primeiro na temporada regular cun récord de 27−7 na Pro B. Deste xeito, Blois foi coroado campión Pro B e ascendido á máxima categoría, a LNB Pro A. Proén, debido á insuficiencia de infraestruturas, o club mantívose na segunda división. En 2022 o club consegue de novo o ascenso para acceder á primeira división por primeira vez na súa historia, esta vez puidéndoo materializar.

Xogadores
---------

### Destacados

* Francia Kévin Dinal
* Francia Stephane Gombauld
* Francia Rudy Jomby
* Francia Jonathan Tornato
* Costa do Marfil Charles Abouo
* España Héctor Manzano
* Estados Unidos Tyren Johnson
* Estados Unidos Kris Joseph
* Estados Unidos Frank Turner
* Estados Unidos Lamayn Wilson
* República Democrática do Congo Omari Gudul
* Reino Unido Eric Boateng

Adestradores
------------

* Francia Jean-Raoul Baudry (1986−1995)
* Francia Eric Aouizrat (1995−1999)
* Francia Christophe Ivars (1999−2003)
* Francia Gilles Versier (2003−2006)
* Francia Nicolas Faure (2006−2011)
* Francia Hugues Occansey (2011−2013)
* Francia Guillaume Quintard (2013)
* Francia Mickaël Hay (2013−presente)

Palmarés
--------

**Segunda División de Francia**

* **Campións (1):** 2018
* *Subcampións (1):* 2022

Historial
---------

| Ano | Nivel | Liga | Pos. | V–D | Copa de Francia |
| --- | --- | --- | --- | --- | --- |
| 2011–12 | 3 | NM1 | 3º | 23−11 | Primeira rolda |
| 2012–13 | 3 | NM1 | 3º | 24−10 | Oitavos de final |
| 2013–14 | 3 | NM1 | 8º | 18−16 | Primeira rolda |
| 2014–15 | 3 | NM1 | 3º | 20−14 | Segunda rolda |
| 2015–16 | 3 | NM1 | 1º | 27−7 | Primeira rolda |
| 2016–17 | 2 | Pro B | 9º | 17−17 | Primeira rolda |
| 2017–18 | 2 | Pro B | 1º | 27–7 | Oitavos de final |
| 2018–19 | 2 | Pro B | 7º | 19–15 | Segunda rolda |
| 2019–20 | 2 | Pro B | 1º | 19–4 | Primeira rolda |
| 2020–21 | 2 | Pro B | 7º | 20–14 | Oitavos de final |
| 2021–22 | 2 | Pro B | 4º | 20–14 | Segunda rolda |
|

Notas
-----

1. ↑  "Blois champion de France de Nationale 1". *BeBasket* (en francés). 26 de marzo de 2016. Arquivado dende o orixinal o 09 de febreiro de 2018. Consultado o 01 de agosto de 2022.
2. ↑  "Classement de Pro B 2017-2018". *LNB* (en francés).

Véxase tamén
------------

### Ligazóns externas

* Páxina web oficial *(en francés)*